ใส่รองเท้าแตะขับรถผิดกฎหมายหรือไม่?
ผิด ถึงแม้ว่าใส่รองเท้าแตะขับรถมีความผิดทางกฎหมายจริง แต่จะบังคับใช้กับการขับรถบางประเภท ดังนี้
– ผู้ประจำรถในประเภทการขนส่งประจำทาง การขนส่งไม่ประจำทาง หรือการขนส่งโดยรถขนาดเล็ก
– ผู้ขับรถรับจ้าง รถยนต์สาธารณะ รถยนต์บริการธุรกิจ และรถยนต์บริการทัศนาจร  เพราะเป็นกลุ่มที่ต้องระมัดระวังความปลอดภัยเป็นสำคัญ โดย พ.ร.บ. การขนส่งทางบกฯ มาตรา 102 (1) ระบุว่า “ในขณะปฏิบัติหน้าที่ ผู้ได้รับใบอนุญาตปฏิบัติหน้าที่เป็นผู้ประจำรถต้อง แต่งกายสะอาดเรียบร้อยตามแบบที่กำหนดในกฎกระทรวง…” ซึ่งกฎกระทรวงฯ (3) ได้ระบุว่า ต้องสวมรองเท้าหุ้มส้นหรือหุ้มข้อ หากฝ่าฝืนหรือไม่ปฏิบัติตามจะถูกระวางโทษปรับไม่เกิน 5,000 บาท ตามมาตรา 127
สำหรับรถยนต์นั่งส่วนบุคคล และรถจักรยานยนต์ส่วนบุคคล กฎหมายไม่ได้กำหนดเรื่องการแต่งกายที่เข้มงวดเหมือนกับรถขนส่ง รถยนต์บริการธุรกิจ รถยนต์บริการทัศนาจร และรถจักรยานยต์รับจ้าง เพียงแต่ผู้ขับขี่ต้องแต่งกายให้สุภาพและเหมาะสมกับกาลเทศะ และไม่ก่อให้เกิดอันตรายในการขับรถก็พอ